Karl Ove Knausgård

**Karl Ove Knausgård** () er ein norsk forfattar. Han har vunne ei rekkje litterære prisar, og hadde per januar 2011 seld over 275&nbsp;000 eksemplar av bøkene i serien *Min kamp*.

Knausgård er fødd i Oslo og oppvaksen på Tromøya i Arendal kommune, og i Kristiansand. Han har studert litteraturvitskap og kunsthistorie. Då han var 19 år gammal, gjekk han på Skrivekunstakademiet i Hordaland. I løpet av dette året hadde han mellom andre Ragnar Hovland og Jon Fosse som lærarar. I tidsrommet 1999-2002 var han medredaktør i det litterære tidsskriftet ''Vagant'', der han skreiv essay om forfattarar som Marcel Proust, Don DeLillo og Thure Erik Lund.

## Verk
Knausgård debuterte litterært i 1998 med romanen *[[Ute av verden]]*, som fekk mykje merksemd. Han var den første debutanten nokonsinne som fekk Kritikerprisen. Romanen handlar om Henrik Vankel, som bur på ein liten stad i Nord-Noreg, og arbeider som lærarvikar. Etter at Vankel innleier et forhold til ein 13-årig elev forlét han bygda i all hast og reiser til Kristiansand. I resten av romanen vert samtida fletta saman med minne frå barndommen og ungdommen.

Oppfølgaren, *[[En tid for alt]]*, handlar om englane si historie på jorda. Delar av boka spinn vidare på sentrale delar av *[[Bibelen]]*, og undersøker forholdet mellom vitskap og religion. For denne romanen vart han i 2005 nominert til Nordisk råds litteraturpris. I 2009 vart romanen nominert til den prestisjefylte, litterære prisen IMPAC Dublin Literary Award. Sommaren 2006 kåra Dagbladet *[[En tid for alt]]* til ei av de 25 beste norske bøkene dei siste 25 åra. Han fekk også Sørlandets litteraturpris og P2-lytterane sin romanpris for denne boka.

Knausgård er mest kjend for det sjølvbiografiske seksbindsverket *Min Kamp* (2009–2011). For «Min kamp. Første bok» fekk Knausgård Brageprisen og P2-lytterane sin romanpris. Romanen vart også nominert til Nordisk råds litteraturpris, Kritikerprisen, Bokhandlerprisen, Ungdommens kritikerpris og Sørlandets litteraturpris. *Morgenbladet* sine lesarar kåra «Min kamp 1–3» til Årets bok 2009. Hausten 2009 kåra VG «Min kamp. Første bok» til ein av tiårets ti beste norske romanar.

Dei tre romanane *Ute av verden*, *En tid for alt* og *Min Kamp* kan ifølge forfattaren sjølv sjåast som ein trilogi. *Ute av verden* handlar om romankarakteren Henrik Vankel. *En tid for alt* er ei bok som i prinsippet vert skriven av Henrik Vankel, og *Min Kamp* handlar om forfattaren Karl Ove Knausgård, som har skrive desse bøkene.

Knausgård las eigne nyskrivne tekstar med relasjon til terrorangrepa i Noreg 2011 under minnemarkeringa i Oslo 22. juli 2012.

## Bøker
* 1998 – *Ute av verden* &ndash; roman
* 2004 – *En tid for alt* &ndash; roman
* 2009–11 – *Min kamp* – roman i seks delar
* 2013 – *Sjelens Amerika. Tekster 1996–2013* – essays
* 2014 – *[[Nakker]]* (Med Thomas Wågeström) – fotobok 
* 2014 – *Hjemme/Borte* (Med Fredrik Ekelund) – brev 
* 2015 – *Om høsten* 
* 2015 – *Om vinteren* 
* 2016 – *Om våren* 
* 2016 – *Om sommeren* 
* 2017 – *Så mye lengsel på så liten flate* 
* 2018 – *I kyklopenes land – essays* 
* 2019 – *Fuglene under himmelen* – novelle 
* 2020 – *Morgenstjernen* – roman 
* 2021 – *Skogen og elva. Om Anselm Kiefer og kunsten hans*

## Prisar og utmerkingar
* 1998 – Kritikerprisen
* 1999 – Bjørnsonstipendet
* 2004 – P2-lytterenes romanpris
* 2005 – Nominert til Nordisk råds litteraturpris 
* 2005 – Sørlandets litteraturpris
* 2009 – Brageprisen
* 2009 – P2-lytterenes romanpris
* 2010 – Sørlandets litteraturpris 
* 2010 – Nominert til Nordisk råds litteraturpris
* 2011 – Neshornet, Klassekampens kulturpris
* 2011 –  Gyldendalprisen
* 2012 –  Aust-Agder fylkeskommunes kulturpris
* 2015 – Wall Street Journal Magazine’s annual Innovator Award for litteratur 2015
* 2015 –  Die Welts litteraturpris
* 2015 – Malaparte-prisen 
* 2019 – Svenska Akademiens nordiske pris

## Kjelder

## Bakgrunnsstoff

* Digitaliserte bøker av Karl Ove Knausgård hjå Nasjonalbitlioteket
* Karl Ove Knausgård-bibliografi.
* Karl Ove Knausgård i NRK Forfatter

**Litteratur**
* Andersen, Claus Elholm: *“På vakt skal man være”: Om litterariteten i Karl Ove Knausgårds Min kamp.* Diss. Nordica Helsingiensia, 39. Helsingfors: Helsingfors universitet, 2015. . ISBN 978-951-51-0905-7 (Online-versjon.)